
DR.30.9.2004 55 

 

  

 

 Jadi, bagaimana kita boleh menjayakan seruan Yang Amat Berhormat 
Perdana Menteri untuk mengurangkan red tape  dalam jentera pentadbiran.  Saya 
pohon Biro Pengaduan Awam mengambil perhatian.  Perkara yang  ketiga adalah 
berkenaan hutang.  Hutang kerajaan negeri kepada Kerajaan Persekutuan setiap kali 
kita menerima Laporan Ketua Audit Negara, tetapi saya nampak berulang-ulang nasihat 
yang diberikan oleh Jabatan Audit  Negara tidak diambil perhatian.  Negeri Johor nasib 
baiklah di tempat kedua, tahun lepas tempat  pertama, negeri Kedah pula berhutang 
RM615 juta, tidak dibayar, Majlis Perbandaran  Seberang Prai, satu majlis perbandaran 
boleh berhutang RM187 juta dan tahun lalu tidak bayar, tahun 2002 tidak bayar, 2003 
tidak bayar.  Jadi saya hendak bertanya bagaimana nasihat Jabatan  Audit Negara  
diambil berat oleh kementerian-kementerian dan oleh kerajaan  negeri. 

 Tuan Pengerusi [Datuk Dr. Yusof bin Yacob]:   Ya, gulung Yang Berhormat. 

 Cik Fong Po Kuan:  Akhir sekali ialah  berkenaan dengan elaun pengurusan 
Dewan.  Saya  nampak bajet belanjawan  ada menyentuh kenaikan elaun-elaun  di 
Butiran 020200 - Pengurusan Dasar kenaikan Elaun-elaun  Ahli Parlimen dan Gaji Ahli 
Parlimen.  Saya hendak tahu apakah Ahli-ahli dalam Dewan akan dapat kenaikan 
tersebut.   

Tuan Pengerusi [Datuk Dr. Yusof bin Yacob]:  Sudah cukup. 

Cik Fong Po Kuan:  Terima kasih. 

Tuan Pengerusi [Datuk Dr. Yusof bin Yacob]:  Yang Berhormat bagi Ayer 
Hitam. 

3.43 ptg. 

 Ir Dr. Wee Ka Siong [Ayer Hitam]:  Tuan Pengerusi, terima kasih ini bukan 
orang terakhirlah.  Saya di sini ingin menyebut beberapa perkara.  Satu perkara yang 
saya tidak boleh terima  adalah saya berpeluh berucap pada minggu lalu, apa jawapan 
bagi saya satu pun tidak ada ’habuk pun tidak ada’, sebab itu saya kata JPA ini minta 
catat dengan jelas.  Saya mengemukakan cadangan ,iaitu supaya biasiswa  JPA ke 
luar negeri ditambah dari RM1,300 kepada RM1,600 kepada semua kaum.  Kita melihat 
perkara ini  memang sudah sampai ke tahap yang perlu kita berikan perhatian.  

 Pada tahun ini 13,440 yang memohon cuma 3,896 yang telah dipanggil temu 
duga dan hanya 1,003 yang diberi.  Ini melibatkan semua kaum, kita minta supaya JPA 
catat, catat, catat dan  mengambil tindakan dan berilah  jawapan kepada saya.  Kita 
lihat jumlah  pelajar yang mendapat semua ‘A1’ dalam mata pelajaran meningkat dari 
tahun 2001 seramai 207 sampai ke tahun ini adalah 1,040 orang.  

Peningkatan sebanyak 400%, sebab itulah saya merayu supaya kita boleh 
buat dan dalam peruntukan yang kita berikan itu pun kita boleh membahagikan dengan 
secara adil, negara-negara yang mahal yurannya kita jangan  hantar ramai sangat.  
Kepada negara-negara yang sederhana  mungkin kita hantar untuk kursus yang sama.  
Saya rasa cadangan ini  memang saya tidak nampak  di mana tidak ada logiknya dan 
saya rasa pihak JPA patut mengambil iktibar tentang apa yang kita cakap itu.  

Kedua, kita melihat kursus penyediaan untuk mereka yang hendak keluar 
negeri saya sudah bangkitkan  di depan Menteri, Setiausaha Parlimen dan pelajar-
pelajar juga mengadu kepada pihak JPA, apakah ganjaran yang mereka dapat setelah 
balik ke kolej mereka itu dimaki hamun empat jam.  Mereka kata kamu kompelin lagi 
saya akan tarik balik biasiswa JPA.  Siapa yang berkuasa ini, kolej yang memberi 
biasiswa atau kerajaan?  Kerajaan patut memantau memastikan pelajar-pelajar yang 
kita hantar itu mereka dapat  menerima pendidikan di peringkat  A Level yang begitu 
baik dan supaya mereka dapat diberi tempat yang baik di luar negara untuk mengikuti 
pengajian di universiti terkemuka. 

Saya mintalah supaya pandangan ini dapat diterima dengan baik.  Satu lagi 
perkara  saya sudah mencadangkan kaedah untuk mengadakan temu duga itu perlu 
kita ubah.  Kita buat secara berkumpulan beri satu tajuk vandalisme di sekolah, 
masalah disiplin di sekolah.  Itu  kita tidak nampak siapa yang lebih menyerlah, siapa 
yang lebih bagus, siapa yang berketerampilan, kesemua ini adalah sesuatu yang 
subjective, sebab itulah kita kena mencari satu cara yang lebih baik, lebih saintifik untuk 
menentukan siapa yang lebih layak.  



Jadi, bagaimana kita boleh menjayakan seruan Yang Amat Berhormat Perdana Menteri untuk mengurangkan red tape dalam jentera pentadbiran. Saya pohon Biro Pengaduan Awam mengambil perhatian. Perkara yang ketiga adalah berkenaan hutang. Hutang kerajaan negeri kepada Kerajaan Persekutuan setiap kali kita menerima Laporan Ketua Audit Negara, tetapi saya nampak berulang-ulang nasihat yang diberikan oleh Jabatan Audit Negara tidak diambil perhatian. Negeri Johor nasib baiklah di tempat kedua, tahun lepas tempat pertama, negeri Kedah pula berhutang RM615 juta, tidak dibayar, Majlis Perbandaran Seberang Prai, satu majlis perbandaran boleh berhutang RM187 juta dan tahun lalu tidak bayar, tahun 2002 tidak bayar, 2003 tidak bayar. Jadi saya hendak bertanya bagaimana nasihat Jabatan Audit Negara diambil berat oleh kementerian-kementerian dan oleh kerajaan negeri. Tuan Pengerusi [Datuk Dr. Yusof bin Yacob]: Ya, gulung Yang Berhormat. Cik Fong Po Kuan: Akhir sekali ialah berkenaan dengan elaun pengurusan Dewan. Saya nampak bajet belanjawan ada menyentuh kenaikan elaun-elaun di Butiran 020200- Pengurusan Dasar kenaikan Elaun-elaun Ahli Parlimen dan Gaji Ahli Parlimen. Saya hendak tahu apakah Ahli-ahli dalam Dewan akan dapat kenaikan tersebut. Tuan Pengerusi [Datuk Dr. Yusof bin Yacob]: Sudah cukup. Cik Fong Po Kuan: Terima kasih. Tuan Pengerusi [Datuk Dr. Yusof bin Yacob]: Yang Berhormat bagi Ayer Hitam. 3.43 ptg. Ir Dr. Wee Ka Siong [Ayer Hitam]: Tuan Pengerusi, terima kasih ini bukan orang terakhirlah. Saya di sini ingin menyebut beberapa perkara. Satu perkara yang saya tidak boleh terima adalah saya berpeluh berucap pada minggu lalu, apa jawapan bagi saya satu pun tidak ada 'habuk pun tidak ada', sebab itu saya kata JPA ini minta catat dengan jelas. Saya mengemukakan cadangan ,iaitu supaya biasiswa JPA ke luar negeri ditambah dari RM1,300 kepada RM1,600 kepada semua kaum. Kita melihat perkara ini memang sudah sampai ke tahap yang perlu kita berikan perhatian. Pada tahun ini 13,440 yang memohon cuma 3,896 yang telah dipanggil temu duga dan hanya 1,003 yang diberi. Ini melibatkan semua kaum, kita minta supaya JPA catat, catat, catat dan mengambil tindakan dan berilah jawapan kepada saya. Kita lihat jumlah pelajar yang mendapat semua 'A1' dalam mata pelajaran meningkat dari tahun 2001 seramai 207 sampai ke tahun ini adalah 1,040 orang. Peningkatan sebanyak 400%, sebab itulah saya merayu supaya kita boleh buat dan dalam peruntukan yang kita berikan itu pun kita boleh membahagikan dengan secara adil, negara-negara yang mahal yurannya kita jangan hantar ramai sangat. Kepada negara-negara yang sederhana mungkin kita hantar untuk kursus yang sama. Saya rasa cadangan ini memang saya tidak nampak di mana tidak ada logiknya dan saya rasa pihak JPA patut mengambil iktibar tentang apa yang kita cakap itu. Kedua, kita melihat kursus penyediaan untuk mereka yang hendak keluar negeri saya sudah bangkitkan di depan Menteri, Setiausaha Parlimen dan pelajar- pelajar juga mengadu kepada pihak JPA, apakah ganjaran yang mereka dapat setelah balik ke kolej mereka itu dimaki hamun empat jam. Mereka kata kamu kompelin lagi saya akan tarik balik biasiswa JPA. Siapa yang berkuasa ini, kolej yang memberi biasiswa atau kerajaan? Kerajaan patut memantau memastikan pelajar-pelajar yang kita hantar itu mereka dapat menerima pendidikan di peringkat A Level yang begitu baik dan supaya mereka dapat diberi tempat yang baik di luar negara untuk mengikuti pengajian di universiti terkemuka. Saya mintalah supaya pandangan ini dapat diterima dengan baik. Satu lagi perkara saya sudah mencadangkan kaedah untuk mengadakan temu duga itu perlu kita ubah. Kita buat secara berkumpulan beri satu tajuk vandalisme di sekolah, masalah disiplin di sekolah. Itu kita tidak nampak siapa yang lebih menyerlah, siapa yang lebih bagus, siapa yang berketerampilan, kesemua ini adalah sesuatu yang subjective, sebab itulah kita kena mencari satu cara yang lebih baik, lebih saintifik untuk menentukan siapa yang lebih layak.